Η+Ελλάδα+τρώει+τα+παιδιά+της!

H Ελλάδα τρώει τα παιδιά της....Έτσι θα ξεκινήσω την ιστορία μου. Γιατί; Ζούμε σε μια χώρα που δεν έχει παιδεία, που δεν έχει προοπτικές ανάπτυξης και είναι αυτό λυπηρό,και δε βλέπω ούτε σε 50 χρόνια να διορθώνονται. Έχω, μάλιστα, μια προσωπική εμπειρία από το σόι της μάνας μου σε ένα νησί του Αιγαίου. Έχω ένα συγγενή με ειδικές ανάγκες! Είναι τυφλός, όχι εκ γενετής, αλλά τυφλώθηκε στην πορεία της ζωής του. Αυτός ο άνθρωπος έχει να βγει έξω 11 χρόνια, γιατί δεν υπάρχουν ούτε διαβάσεις για τυφλούς ούτε κουδουνάκια στους σηματοδότες. Τα αυτοκίνητα είναι παρκαρισμένα πάνω στα πεζοδρόμιο και για να αγοράσει ένα σκύλο εκπαιδευμένο δεν υπάρχει οικονομική άνεση και έτσι μένει μέσα. Τώρα έρχομαι να μιλήσω για την πόλη μου την Έδεσσα. Όπου πας και όπου βρεθείς βλέπεις αυτοκίνητα πάνω στο πεζοδρόμιο, λακκούβες στο πεζοδρόμο, φορτηγά που κάνουν διανομές, σηματοδότες χαλασμένοι, στο τρένο δεν μπορεί να ανέβει ούτε να κατέβει ηλικιωμένος, ανάπηρος ή κάποιο άτομο με ειδικές ανάγκες. Βράστα κι άστα!!!! Και μετά βγαίνεις στο παζάρι και βλέπεις κάθε λογής ανθρώπους να παζαρεύουν τη δήθεν αναπηρία τους. ΜΠΟΥΡΔΕΣ. Μακάρι εμείς τα παιδιά να μπορέσουμε να διορθώσουμε κάτι... ελπίζω τουλάχιστον. Γιατί τώρα μας στερούν τη φύση, την υγεία, μας έχει φάει η ρύπανση, ρυπαίνουν τη θάλασσα, καταστρέφουν το νερό που πίνουμε, ΤΟΝ ΚΟΣΜΟ ΜΑΣ. Θα γίνει ο κόσμος μας καλύτερος; Λίγο ΧΛΩΜΟ, αν δε βάλουμε όλοι ένα χεράκι. **Γκέσιου Ιωάννα, Γ1**  []